**Tribečské múzeum v Topoľčanoch**

PROPOZÍCIE VÝTVARNEJ SÚŤAŽE

**„Pod vianočným stromčekom, poteším sa darčekom“**

Tribečské múzeum v  Topoľčanochvyhlasuje pre deti materských škôl, žiakov I. stupňa základných škôl a žiakov špeciálnych základných škôl v okrese Topoľčany, II. ročník výtvarnej súťaže **„Pod vianočným stromčekom, poteším sa darčekom“** – výtvarné stvárnenie vianočného motívu.

**Zámer súťaže:**

* prezentácia a konfrontácia najlepších žiackych prác,
* spoznanie súčasného stavu, úrovne a možností výtvarného cítenia žiakov,
* zvýšenie záujmu žiakov o výtvarné umenie, získavanie výtvarných zručností,
* rozširovanie vedomostí o vianočných zvykoch, symboloch.

**Priebeh súťaže:**

* **S**úťaž má okresný charakter a je vyhlásená pre deti materských škôl,  žiakov I. stupňa základných škôl a žiakov špeciálnych základných škôl v okrese Topoľčany.
* Záväznú prihlášku do súťaže zaslať do **15. novembra 2023.**
* Súťažné práce je potrebné poslať poštou alebo doručiť osobne na adresu Tribečského múzea v Topoľčanoch do **5. decembra 2023**.
* Hodnotenie súťaže sa uskutoční **8. decembra 2023**.
* Výsledky súťaže budú zverejnené na informačných tabuliach múzea a webovej stránke múzea. Autori ocenených prác budú informovaní aj telefonicky a mailom.
* Práce budú vystavené v priestoroch Tribečského múzea v Topoľčanoch.

**Podmienky účasti v súťaži:**

* Súťaže sa môžu zúčastniť žiaci škôl, ktorí rešpektujú propozície organizátora a odovzdajú súťažné práce.
* Súťaž je určená len pre jednotlivcov.
* **Maximálny počet prác z jednej triedy je 5.**
* Práce budú zaradené do troch súťažných kategórií:

1. kategória – materské školy

2. kategória – I. stupeň základných škôl

3. kategória – špeciálne základné školy

* K súťažnej práci je potrebné uviesť meno a priezvisko autora, ročník, názov školy.

**Kritériá súťaže:**

* Súťažné práce vyhodnotí trojčlenná komisia.
* Hodnotiť sa bude výtvarné stvárnenie danej témy a technika kreslenia.

**Kontakt:**

Mgr. Stanislava Saadoonová, lektorka

Tribečské múzeum v Topoľčanoch, Krušovská 291/1, 955 01 Topoľčany

tel.: 038/5323253, e-mail: lektorka@tribecskemuzeum.sk

**ZÁVÄZNÁ PRIHLÁŠKA**

do výtvarnej súťaže **Pod vianočným stromčekom, poteším sa darčekom** - poslať na adresu Tribečského múzea v Topoľčanoch, Krušovská 291/1, 955 01 Topoľčany do **15. novembra 2023** (elektronicky, poštou alebo doručiť osobne).

Názov školy: ..............................................................................................................................................

Adresa školy: .............................................................................................................................................

Celkový počet prác prihlásených do súťaže (maximálne 5):

.............................................................................................................................................

Kontaktná osoba za školu, prípadne triedu (meno, priezvisko, tel. číslo):

.............................................................................................................................................